Szám: 1-2/2022. 7. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. február 15-i rendes, nyilvános ülésére**

**Tárgy:** Szavazatszámláló Bizottsági tagok megválasztása

**Tisztelt Képviselő-testület!**

Magyarország Alaptörvényének 2. cikk (3) bekezdése alapján „*Az országgyűlési képviselők általános választását - az Országgyűlés feloszlása vagy feloszlatása miatti választás kivételével - az előző Országgyűlés megválasztását követő negyedik év április vagy május hónapjában kell megtartani”*, amelynek időpontját az Alaptörvény 9. cikk (3) bekezdésének e) pontja alapján a köztársasági elnök tűzi ki.

A választási eljárásról szóló 2013. évi XXXVI. törvény (a továbbiakban: Ve.) 6. §-ának az országgyűlési képviselők általános választására irányadó rendelkezései értelmében a választást úgy kell kitűzni, hogy a magyarországi szavazás napja a kitűzés napját követő 70. és 90. nap közé essen. Emellett a szavazást vasárnap kell megtartani azzal, hogy a szavazás napja nem eshet a [munka törvénykönyve](https://optijus.hu/optijus/lawtext/A1200001.TV#sid) szerinti munkaszüneti napra, továbbá húsvét- és pünkösdvasárnapra.

Áder János köztársasági elnök az országgyűlési képviselők 2022. évi általános választásának időpontját a 2022. január 11. napján meghozott 7/2022. (I. 11.) KE határozatával 2022. április 3. napjára tűzte ki. Ugyanerre a napra a 8/2022. (I. 11.) KE határozatával kitűzte az országos népszavazás időpontját is.

A Ve. 24. § (1) bekezdése szerint a több szavazókörrel rendelkező településeken, így Zalaszentgróton is a **települési önkormányzat képviselő-testülete** az országgyűlési képviselők általános választásának kitűzését követően, legkésőbb a szavazás napja előtti 20. napon **megválasztja a szavazatszámláló bizottságokba tagjait a szükséges számban.** A szavazatszámláló bizottsági tagok megválasztásának határideje a 2022. április 3. napjára kitűzött országgyűlési képviselő-választás és országos népszavazási eljárások határidőinek és határnapjainak megállapításáról szóló 1/2022. (I. 11.) IM rendelet 2. § (2) bekezdésében foglaltak szerint 2022. március 14-én 16.00 órában került meghatározásra.

Zalaszentgróton 10 szavazókör működik. A szavazatszámláló bizottsági tagok személyére a helyi választási iroda vezetője, azaz a jegyző tesz indítványt. A Ve. 17. § -ában foglaltak szerint a szavazatszámláló bizottságnak csak az adott településen – közös önkormányzati hivatalhoz tartozó település választási bizottsága esetében a közös hivatalhoz tartozó bármely településen – lakcímmel rendelkező, a központi névjegyzékben szereplő választópolgár lehet tagja, aki az országgyűlési képviselők választásán jelöltként indulhat.

A szavazatszámláló bizottsági tagok személyére vonatkozó indítványtétel kapcsán figyelembevételre került a Ve. összeférhetetlenségi szabályokat tartalmazó 18. §-a, miszerint a választási bizottságnak nem lehet tagja a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt és a tényleges szolgálatot ellátó önkéntes tartalékos katona, valamint a jelölt. A fentieken túl nem lehet a választási bizottság választott tagja a párt tagja, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével.

A szavazatszámláló bizottságok tagjai települési szinten kerülnek megválasztásra. A megválasztott tagok beosztását a szavazatszámláló bizottságokba a helyi választási iroda vezetője végzi el a választás kitűzését követően, legkésőbb a szavazást megelőző 3. napon azzal, hogy egy szavazatszámláló bizottságba 3 választott tagot oszt be.

A szavazatszámláló bizottságok tagjaira vonatkozó javaslatomat a szavazatszámláló bizottságok munkájában eddig résztvevő választópolgárok, továbbá az új tagok nyilatkozattételének figyelembevételével teszem meg.

Felhívom a Tisztelt Képviselő-testület figyelmét, hogy a Ve. 25. §-a szerint **a választási bizottság tagjaira tett indítványhoz módosító javaslat nem nyújtható be, megválasztásukról egy szavazással dönt a Képviselő-testület.**

A szavazatszámláló bizottság nem csupán választott, hanem megbízott tagokból is áll, akiket az adott választókerületben jelöltet, illetőleg listát állító jelölő szervezetek, valamint a független jelöltek bíznak meg. A szavazatszámláló bizottságba két-két tag bízható meg. A szavazatszámláló bizottság megbízott tagját a helyi választási iroda vezetőjénél kell bejelenteni legkésőbb a szavazás napját megelőző 9. napon, azaz 2022. március 25-én 16.00 óráig. Ha a szavazatszámláló bizottság megbízott tagjainak száma kettőnél kevesebb, a helyi választási iroda vezetője a szavazatszámláló bizottságot kiegészíti úgy, hogy tagjainak száma 5 legyen.

Kérem a Tisztelt Képviselő-testületet, hogy a határozati javaslatban megnevezett választópolgárokat a szavazatszámláló bizottságok tagjainak válassza meg.

**Határozati javaslat**:

Zalaszentgrót Város Önkormányzatának Képviselő-testülete a választási eljárásról szóló 2013. évi XXXVI. törvény 24. § (1) bekezdésében foglaltak alapján a Zalaszentgrót városban működő szavazatszámláló bizottságok tagjainak települési szinten az alábbi személyeket választja meg:

1. Bajzék Krisztina, 8785 Zalaszentgrót, Templom u. 6. szám alatti lakost,
2. Balogh Márta, 8795 Zalaszentgrót, Csáfordi u. 29. szám alatti lakost,
3. Banics Józsefné, 8790 Zalaszentgrót, Május 1. u. 38. 1. em. 7. a. alatti lakost,
4. Benke Jánosné, 8790 Zalaszentgrót, Platán tér 1/A. 2. em. 6. a. alatti lakost,
5. Bonyhárd Pálné, 8790 Zalaszentgrót, Eötvös K. u. 10. szám alatti lakost,
6. Boros Győzőné, 8790 Zalaszentgrót, Batthyány Lajos u. 4. szám alatti lakost,
7. Borsos Éva Marianna, 8790 Zalaszentgrót, Akácfa u. 29. szám alatti lakost,
8. Bődi Iván Imréné, 8790 Zalaszentgrót, Mező Ferenc u. 8. szám alatti lakost,
9. Bődi Lászlóné, 8790 Zalaszentgrót, Móricz Zsigmond u. 5. szám alatti lakost,
10. Csarmasz István Géza, 8790 Zalaszentgrót, Katalin ltp. 6/B. szám alatti lakost,
11. Csarmaszné Kiss Györgyi Mária, 8790 Zalaszentgrót, Szentpéteri u. 55. szám alatti lakost,
12. Csikósné Léhart Katalin, 8789 Zalaszentgrót, Hévízi u. 54. szám alatti lakost,
13. Csorba Norbert, 8785 Zalaszentgrót, Koppányi u. 9. szám alatti lakost,
14. Csordás Erzsébet Mária, 8790 Zalaszentgrót, Malom u. 1. szám alatti lakost,
15. Deákné Kiss Melinda, 8789 Zalaszentgrót, Barátság u. 1. szám alatti lakost,
16. Dézsenyi Imréné, 8790 Zalaszentgrót, Báthory István u. 7. szám alatti lakost,
17. Dézsenyiné Németh Noémi Ágota, 8790 Zalaszentgrót, Szabadság u. 42. szám alatti lakost,
18. Dormán Kálmánné, 8790 Zalaszentgrót, Móricz Zsigmond u. 9. szám alatti lakost,
19. Erdős Csilla, 8790 Zalaszentgrót, Szabadság u. 15. szám alatti lakost,
20. Ferencziné Szabó Katalin Alice, 8789 Zalaszentgrót, Dobó István u. 1. szám alatti lakost,
21. Grebenárné Csombó Aranka Erzsébet, 8789 Zalaszentgrót, Bem József u. 21. szám alatti lakost,
22. György Bálint, 8795 Zalaszentgrót, Csáfordi u. 70. szám alatti lakost,
23. Hetényiné Tóth Anett, 8785 Zalaszentgrót, Koppányi u. 10. szám alatti lakost,
24. Horváth Judit, 8790 Zalaszentgrót, Katalin ltp. 1. fsz. 1.a. alatti lakost,
25. Kecskés Magdolna, 8790 Zalaszentgrót, Október 23. u. 11. szám alatti lakost,
26. Kondor Lászlóné, 8790 Zalaszentgrót, Kinizsi tér 6. 3. em. 1. a. alatti lakost,
27. Kovács Béláné, 8790 Zalaszentgrót, Hegy u. 9. szám alatti lakost,
28. Kovács Klaudia, 8795 Zalaszentgrót, Csáfordi u. 17. szám alatti lakost,
29. Kovács László Istvánné, 8790 Zalaszentgrót, Akácfa u. 39. szám alatti lakost,
30. Kovácsné Fekete Edit, 8790 Zalaszentgrót, Batthyány Lajos u. 26/B. 1. em. 5. a. alatti lakost,
31. Kósa József, 8790 Zalaszentgrót, Kinizsi tér 9. B lph. fsz. 2. a. alatti lakost,
32. Kövér-Parragi Cecília, 8790 Zalaszentgrót, Virág Benedek u. 14. szám alatti lakost,
33. Kristofóriné Kubinyi Éva, 8795 Zalaszentgrót, Csáfordi u. 25/A. szám alatti lakost,
34. Kurucz Attila, 8790 Zalaszentgrót, Völgy u. 34. szám alatti lakost,
35. László Zoltán Jánosné, 8790 Zalaszentgrót, Bartók Béla u. 13. szám alatti lakost,
36. Lolbert Tímea, 8790 Zalaszentgrót, Szív u. 13. szám alatti lakost,
37. Mátai Jánosné, 8790 Zalaszentgrót, Aranyodi u. 23. szám alatti lakost,
38. Nagy Győzőné, 8785 Zalaszentgrót, Koppányi u. 109. szám alatti lakost,
39. Nádasiné Mesteri Éva, 8789 Zalaszentgrót, Hévízi u. 74. szám alatti lakost,
40. Németh Józsefné, 8790 Zalaszentgrót, Móricz Zsigmond u. 7. szám alatti lakost,
41. Németh Józsefné, 8790 Zalaszentgrót, Szív u. 16. szám alatti lakost,
42. Németh Zsuzsanna, 8790 Zalaszentgrót, Szabadság u. 36. szám alatti lakost,
43. Nyírő Tiborné, 8790 Zalaszentgrót, Bocskai u. 23. szám alatti lakost,
44. Paál Ilona Borbála, 8790 Zalaszentgrót, Május 1. u. 38. 1. em. 9. a. alatti lakost,
45. Pánker Jánosné, 8790 Zalaszentgrót, Szentpéteri u. 13. szám alatti lakost,
46. Sándorné Németh Andrea, 8790 Zalaszentgrót, Aranyodi u. 17. szám alatti lakost,
47. Szabóné Tóth Anita, 8790 Zalaszentgrót, Szabadság u. 57. szám alatti lakost,
48. Takács Bernadett, 8789 Zalaszentgrót, Szőlőhegy u. 3. szám alatti lakost,
49. Török Péter, 8795 Zalaszentgrót, Petőszegi u. 42. szám alatti lakost, valamint
50. Vass Csaba, 8790 Zalaszentgrót, Batthyány Lajos u. 26/A. 2. em. 7. a. alatti lakost.

A Képviselő-testület felkéri a jegyzőt, hogy a Zalaszentgrót városban működő szavazatszámláló bizottságokba megválasztott tagok részére a megbízólevelet adja ki és biztosítsa, hogy a választási eljárásról szóló 2013. évi XXXVI. törvényben előírt esküt vagy fogadalmat legkésőbb a szavazást megelőző második napon a polgármester előtt letegyék.

Határidő: 2022. április 1.

Felelős: Dr. Simon Beáta jegyző

Zalaszentgrót, 2022. február 11.

Dr. Simon Beáta

jegyző

A határozati javaslat a törvényességi előírásoknak megfelel.

Dr. Simon Beáta

jegyző