**Szám:** 1-2/2022.

5. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2022. február 15-i rendes, nyilvános ülésére**

**Tárgy:** Döntés Zalaszentgrót város településképének védelméről szóló 21/2017. (XII. 15.) önkormányzati rendelet módosításáról

Zalaszentgrót Város Önkormányzata Képviselő-testülete a 2017. december 14-i ülésén fogadta el Zalaszentgrót Város településképének védelméről szóló 21/2017. (XII. 15.) önkormányzati rendeletét (a továbbiakban Rendelet). A Rendelet megalkotásának alapját a településkép védelméről szóló 2016. évi LXXIV. törvény a 12. § (2) bekezdése, az épített környezet alakításáról és védelméről szóló 1997. évi LXXVIII. törvény 57. § (3) bekezdése adta. A Rendelet hatályba lépése óta eltelt időszakban felmerült jogalkalmazási igények beépítése és a szükséges felülvizsgálatok elvégzése érdekében döntött Zalaszentgrót Város Önkormányzat Képviselő-testülete a 1/2020. (I.30.) számú határozatában a Rendelet felülvizsgálatának elindításáról. A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Korm. rendelet, valamint a Zalaszentgrót Város Önkormányzata Képviselő-testületének a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv, valamint a településképi rendelet készítése és módosítása során irányadó partnerségi egyeztetés szabályairól szóló 9/2017. (III. 31.) önkormányzati rendeletében meghatározott partnerségi egyeztetés szabályai szerinti az előzetes tájékoztatási szakasz, valamint az elkészült tervezet kapcsán a végső véleményezési szakasz lefolytatásra került. A településképi rendeletet érintően az előzetes véleményezési szakaszban észrevétel, javaslat, illetve vélemény nem érkezett. Ezt követően a főépítész közreműködésével elkészült településképi rendeletet a Lechner Tudásközpont által üzemeltetett digitális egyeztetési felületen véleményezte a főépítészi hatáskörben eljáró megyei kormányhivatal, a Nemzeti Média- és Hírközlési Hatóság, a Balaton Felvidéki Nemzeti Park Igazgatósága, valamint az örökségvédelmi hatáskörben eljáró megyei kormányhivatal, amely szervek véleménye jelen előterjesztés 1. mellékletét képezi.

A polgármester az elfogadás előtt ismerteti a képviselő-testülettel a beérkezett véleményeket, az el nem fogadott véleményeket és azok indokolását, egyeztetés esetén a jegyzőkönyvet, illetve az elfogadott vélemények alapján a településképi rendelet tervezetében javasolt módosításokat.

A beérkezett véleményeket a főépítész áttekintette és a 2. mellékletben részletezettek szerint tette meg javaslatát a vélemények elfogadására.

A polgármester az elfogadott településképi rendeletet, illetve ezek módosítását az elfogadást követő 15 napon belül:

a) rövid, közérthető összefoglaló kíséretében közzéteszi:

aa) az önkormányzati honlapon hirdetményben és

ab) az önkormányzati hivatalban nyomtatásban, és

b) megküldi hitelesített pdf és szerkeszthető digitális formátumban az elfogadásról szóló jegyzőkönyvvel együtt

ba) a Lechner Tudásközpontba,

bb) az állami főépítészi hatáskörében eljáró fővárosi és megyei kormányhivatalnak,

bc) az építésügyi hatóságnak, vagy

c) a megküldés helyett szerkeszthető digitális formátumban a jegyzőkönyvvel együtt mint elektronikus úton hitelesített dokumentumot elérhetővé teszi a b) pont ba)-bc) alpontja szerinti szerveknek.

**Előzetes hatásvizsgálat a rendelethez:**

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:**

A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. Az adminisztratív terheknek a rendelet megalkotását követő növekedése nem várható. A rendelet környezeti és egészségi hatással nem jár.

**A rendelet megalkotásának szükségessége, a jogalkotás elmaradásának várható következményei:**

A rendelet megalkotása szükségszerű a képviselő-testület 1/2020. (I. 30.) számú határozatával elindított településképi rendelet felülvizsgálatának lezárásaként.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az új szabályok alkalmazásához, végrehajtásához szükséges személyi, szervezeti, tárgyi feltételek adottak. A pénzügyi feltételek rendelkezésre állnak.

Összességében megállapítható, hogy az előterjesztés 3. melléklete szerinti rendelet elfogadása nem keletkeztet többletfeltételeket a korábbiakhoz képest.

A Pénzügyi és Ügyrendi Bizottság az előterjesztést 2022. február 10-i ülésén megtárgyalta, és a 13/2022. (II.10.), 14/2022. (II.10) számú határozataiban javasolja Zalaszentgrót Város Önkormányzata Képviselő-testületének a határozati javaslat és rendelet módosítás elfogadását.

Kérem a T. Képviselő-testületet, hogy tárgyalja meg az előterjesztést és fogadja el a következő határozati javaslatot és az előterjesztés 3. melléklete szerinti rendelet módosítását.

**Határozati javaslat:**

Zalaszentgrót Város Önkormányzata Képviselő-testülete a Zalaszentgrót Város településképének védelméről szóló 21/2017. (XII. 15.) önkormányzati rendeletének módosításával kapcsolatosan beérkezett véleményeket megtárgyalta és azokra adott főépítészi válasszal egyetértve az előterjesztés 2. számú melléklete szerint hozza meg az indoklást tartalmazó döntését.

Zalaszentgrót Város Önkormányzatának Képviselő-testülete felhatalmazza Baracskai József polgármestert, hogy a településrendezési eszközt - az elfogadásáról szóló jegyzőkönyvvel együtt - küldje meg az állami főépítésznek és az eljárásban részt vevő összes államigazgatási szervnek.

Határidő: 2022. március 31.

Felelős: Baracskai József polgármester

Zalaszentgrót, 2022. február 4.

|  |  |
| --- | --- |
|  | **Baracskai József**  **polgármester** |

A határozatai javaslat a törvényességi

követelményeknek megfelel.

|  |  |
| --- | --- |
|  | **Dr. Simon Beáta**  **jegyző** |