**Zalaszentgrót Város Önkormányzata Képviselő-testületének 5/2022. (II. 16.) önkormányzati rendelete**

**Szervezeti és Működési Szabályzatáról szóló 25/2014. (XI. 28.) önkormányzati rendelete módosításáról**

Zalaszentgrót Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdésének a) és d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Szervezeti és Működési Szabályzatáról szóló 25/2014. (XI. 28.) önkormányzati rendelet módosításáról a következőket rendeli el:

**1. §**

A Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 53. §-a a következő (4a) bekezdéssel egészül ki:

„(4a) A polgármester a képviselő-testület által átruházott hatáskörben lefolytatja a településképi véleményezési, a településképi bejelentési és településképi kötelezési eljárásokat”

**2. §**

Hatályát veszti a Zalaszentgrót Város Önkormányzata Képviselő-testületének a Szervezeti és Működési Szabályzatáról szóló 25/2014 (XI. 28.) önkormányzati rendelet 48. § (1) bekezdés a) pont ab) alpontja.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Baracskai József** | **Dr. Simon Beáta** |
| polgármester | jegyző |

A rendelet 2022. február 16. napján kihirdetésre került.

**Dr. Simon Beáta**

jegyző

Végső előterjesztői indokolás

A Magyarország helyi önkormányzatairól szóló 2011. évi CLXXXIX. törvény alapján a képviselő-testület szervezetére és működésére vonatkozó szabályokat rendeletben állapítja meg.  A szervezeti és működési szabályzat szükséges rendelkezni arról, hogy a *képviselő-testület - e törvényben meghatározott kivételekkel - mely hatásköreit ruházza át a polgármesterre, a bizottságára, a részönkormányzat testületére, a jegyzőre,  vagy a társulására.*Ezen rendelkezésre figyelemmel az SZMSZ-ben kerültek meghatározásra a polgármesterre és a képviselő-testület által létrehozott bizottságokra átruházott feladat-és hatáskörök, amelyek módosítást igényelnek.  A rendeletet érintő egyik módosítás  a polgármesterre átruházott hatáskörök bővítését jelenti, míg a másik módosítás a  Pénzügyi és Ügyrendi Bizottság  átruházott hatásköreinek csökkentését irányozza elő, tekintettel arra, hogy a hatáskör olyan szervezetre vonatkozik, amely a képviselő-testület döntése alapján már megszüntetésre került, így annak hatályon kívül helyezése indokolt.

**Részletes indokolás**

**1.§-hoz**

Az 1. § a képviselő-testület által a polgármesterre átruházott hatáskörökre vonatkozó kiegészítést tartalmaz.

**2.§-hoz**

A 2.§   a Pénzügyi és Ügyrendi Bizottság feladat-és hatáskörét érintő hatályon kívül helyező rendelkezést rögzít.

A 3. §-hoz

A 3.§ a rendelet hatályba lépését és a hatályvesztés időpontját határozza meg.